Takk þið

Mikið þakka ég ykkur vel fyrir afmælis- og heillaóskirnar. Bæði hér á blogginu, fésbókinni, tölvupóstinum og in real life.

Það er svo gott og gaman að finna að fólk hugsi til manns.

Ég var vakin upp með afmælissöng, kortum og gjöfum í morgun og það var ekki leiðinlegt.

Svo tókst einum manni (nefnum engin nöfn en hann er ekki breskur) að móðga mig í morgun svona aldurslega séð. Hann sá að sér og reyndi að klóra í bakkann en eins og þið vitið þegar karlmenn fara í það panikk ástand, þá gera þeir illt verra.

Ég skundaði út af vinnustaðnum mínum um kl. tvö í dag og það sást varla í mig fyrir blómvendinum sem ég fékk frá vinnunni. Honum fylgdi einnig gjafabréf fyrir tvo á veitingastaðinn VOX svo ég og Bretinn munum gera okkur glaðan dag þar fljótlega. Takk fyrir það G.M.S. (og Íris að sjálfsögðu).

Mitt yndislega samstarfsfólk laumaði líka að mér afmælisgjöf en hún var í formi Evra og er það ekki ónýtt fyrir Berlínar ferðina sem stendur fyrir dyrum í lok næstu viku. Ég þakka fyrir það, en ekki síður Bretinn. Þetta mun skila mér heim frá úttttlöndum með lægri visa reikning en ella.

Útgefandinn minn og frú ritstjóri sendu mér yndislegan blómvönd og kvöldinu ætla ég að eyða með mínum nánustu við át og drykkju.

Mun væntanlega skila mér bæði syfjuð og létttimbruð í vinnu á morgun. Og þá verð ég komin á fimmtugsaldurinn.

Fyrri ummæli:
Hafðu það Engillinn

Innlitskvitt og bestu kveðjur

||

Í alvörunni! Ég hef gleymt að óska þér til hamingju, er ég nokkuð of sein ?

Ji minn eini, ég sárskammast mín

Innilega til hamingju elsku Jóna mín

||

Njóttu kveldsins Jóna mín

||

||

Ó...úbbs...innilega til hamingju með stóra daginn og kvöldið!!!!

||

Til hamingju með afmælið Jóna mín

Ummæli:
Til hamingju með daginn.

Verkefni: Uppbyggilegt
Merking: Já